**Nacionalinio saugumo ir krašto gynybos Ilgalaikis planas III gimnazijos klasei**

Ilgalaikio plano pavyzdyje pateikiamas preliminarus Bendruosiuose ugdymo planuose dalykui numatyto valandų skaičiaus paskirstymas:  stulpelyje *Mokymo(si) turinio tema* yra pateikiamos Nacionalinio saugumo ir krašto gynybos bendrosios programos (toliau – BP) temos;

* stulpelyje *Mokymosi turinio sritis* pateiktos galimos pamokų temos, kurias mokytojas gali keisti savo nuožiūra;

Skaičius prie temos yra nurodytas galimas nagrinėjant temą pasiekimams ugdyti skirtas pamokų skaičius. Daliai temų valandos nurodytos intervalu, pvz., 1–2. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;

* stulpelyje *Val. sk.* yra nurodytas galimas nagrinėjant temą pasiekimams ugdyti skirtas pamokų skaičius. Daliai temų valandos nurodytos intervalu, pvz., 1–2. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;
* stulpelyje *Galimos mokinių veiklos* pateikiamas veiklų sąrašas yra susietas su *Nacionalinio saugumo ir krašto gynybos BP įgyvendinimo rekomendacijomis,* kuriose galima rasti išsamesnės informacijos apie ugdymo proceso organizavimą įgyvendinant atnaujintą BP.

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti BP įgyvendinimo rekomendacijų dalyje *Veiklų planavimo ir kompetencijų ugdymo pavyzdžiai.*

Ugdymo plane III gimnazijos klasėje Nacionalinio saugumo ir krašto gynybos dalykui skirta 1 savaitinė pamoka, t.y. 36 akademinės valandos.

|  |  |  |  |  |
| --- | --- | --- | --- | --- |
| **Mokymosi turinio sritis** | **Tema** | **Val. sk.** | **Galimos mokinių veiklos** | **Papildoma medžiaga** |
| **20.1. Nacionalinis saugumas ir jo komponentai** | 20.1.1. Nacionalinio saugumo apibrėžimas ir komponentai | 1 | Nagrinėja nacionalinio saugumo apibrėžimą. Aptaria kas yra valstybių nacionalinio saugumo politika ir kokios sritys į ją įeina. Diskutuoja kaip įvertinti valstybės nacionalinio saugumo lygį. | [Mokomoji medžiaga bendrojo ugdymo moksleiviams " ŠALIES SAUGUMAS IR GYNYBA" knyga-salies-saugumas-ir-gynyba-moksleiviams.pdf (kam.lt)](https://kam.lt/wp-content/uploads/2022/03/knyga-salies-saugumas-ir-gynyba-moksleiviams.pdf), 9 psl.\*  [IX-907 Dėl Nacionalinio saugumo strategijos patvirtinimo (lrs.lt)](https://e-seimas.lrs.lt/portal/legalAct/lt/TAD/TAIS.167925/asr)\*  [VIII-49 Lietuvos Respublikos nacionalinio saugumo pagrindų įstatymas (lrs.lt)](https://e-seimas.lrs.lt/portal/legalAct/lt/TAD/TAIS.34169/asr)\* |
| 20.1.1. Grėsmės Lietuvos nacionaliniam saugumui | 1 | Analizuoja grėsmes Lietuvos nacionaliniam saugumui ir, nagrinėdami aktualijas medijose, diskutuoja apie jų poveikį Lietuvos nacionaliniam saugumui. | [Mokomoji medžiaga bendrojo ugdymo moksleiviams " ŠALIES SAUGUMAS IR GYNYBA" knyga-salies-saugumas-ir-gynyba-moksleiviams.pdf (kam.lt)](https://kam.lt/wp-content/uploads/2022/03/knyga-salies-saugumas-ir-gynyba-moksleiviams.pdf), 13 psl.\*  [LR Krašto apsaugos ministerija (kam.lt)](https://kam.lt/lietuvos-naryste-nato/)\* |
| **20.2. Globalios saugumo sistemos kaitos tendencijos ir pavojai Lietuvos nacionaliniam saugumui** | 20.2.1. Pasaulio saugumas. Globalios saugumo sistemos istorinė raida ir aktualijos | 2 | Apibūdina tarptautinės saugumo architektūros istorinė raidą ir dabarties pokyčius: Šaltasis karas, Vakarų dominavimas, naujųjų galių iškilimas ir su tuo susiję iššūkiai. | [Mokomoji medžiaga „Idėjos ugdymui: kaip atskleisti nacionalinio saugumo ir krašto gynybos temas“ (emokykla.lt)](https://www.emokykla.lt/metodine-medziaga/medziaga/perziura/307?r=1), 6 psl.\* |
| 20.2.2. Globalizacijos poveikis pasaulio saugumui. | 2 | Analizuoja globalizacijos poveikį pasaulio saugumui, klimato kaitos poveikį nacionaliniam saugumui, demografijos ir migracijos iššūkius, resursų trūkumą, masinio naikinimo ginklų plėtrą, terorizmą ir organizuoto nusikalstamumo reiškinį. | [Kaip suvaldyti globalizaciją: ES atsakas | Temos | Europos Parlamentas (europa.eu)](https://www.europarl.europa.eu/topics/lt/article/20190910STO60748/kaip-suvaldyti-globalizacija-es-atsakas)\* |
| **20.3. Autoritarinių valstybių keliamos grėsmės** | 20.3.1. Demokratinių ir autokratinių valstybių užsienio ir gynybos politika | 2 | Analizuoja pagrindinius demokratinių ir autokratinių valstybių užsienio ir gynybos politikos skirtumus. | [Bendra saugumo ir gynybos politika (europa.eu)](https://www.europarl.europa.eu/RegData/etudes/fiches_techniques/2017/N53899/doc_lt.pdf)\* |
| 20.3.2. Rusijos politika | 2 | Diskutuoja kaip istorinės dabartinės Rusijos politikos ištakos (Rusijos imperija, SSRS) veikia jos užsienio ir nacionalinio saugumo politikos prioritetus. Nagrinėja autoritarizmo stiprėjimą ir militarizaciją Rusijoje, agresyvios Rusijos politikos pavyzdžius (“užšaldytų konfliktų” kūrimas, karai prieš Gruziją ir Ukrainą). Parengia prezentaciją apie įvairius Rusijos veikimo Baltijos jūros regione aspektus . | [Įtempti ES ir Rusijos santykiai: kokios to priežastys? | Temos | Europos Parlamentas (europa.eu)](https://www.europarl.europa.eu/topics/lt/article/20210128STO96606/itempti-es-ir-rusijos-santykiai-kokios-to-priezastys)\* |
| 20.3.3. Baltarusijos politika | 1 | Analizuoja Baltarusijos užsienio ir saugumo politikos prioritetus, Rusijos-Baltarusijos politinę ir karinę integraciją bei jos poveikį Lietuvos nacionaliniam saugumui. | <https://www.consilium.europa.eu/lt/policies/eastern-partnership/belarus/>\* |
| 20.3.4. Kinijos ekonominė, politinė, karinė ir technologinė ekspansija | 2 | Aptaria Kinijos ekonominę, politinę, karinę ir technologinę ekspansiją, jos poveikį tarptautiniam saugumui. Pristato Kinijos veikimą Baltijos jūros regione, jo poveikį Lietuvos nacionaliniam saugumui. | [Stiprėjanti Kinija paskatino Europos Sąjungą ginti savo ekonominius interesus | Lietuvos bankas (lb.lt)](https://www.lb.lt/lt/naujienos/stiprejanti-kinija-paskatino-europos-sajunga-ginti-savo-ekonominius-interesus)\* |
| **20.4. Karai ir kiti konfliktai** | 20.4.1. Karų rūšys | 2 | Apibūdina karų rūšis (konvenciniai karai ir jų istorinė raida; etniniai konfliktai ir genocidas; netiesioginiai (proxy) karai). Vertina technologijų įtaką karybai. | KARAS 2020. Rusijos informacinė agresija  [https://www.youtube.com/watch?v=SGK9CzsEWcw](https://www.youtube.com/watch?v=SGK9CzsEWcw%20) \*  [V. Rakutis. Karo meno istorija.](https://biblioteka.lka.lt/data/PDF-leidiniai/2006-2010/2010-Rakutis-karo_meno_istorija_Id.pdf) 2010 m., 5-16 psl.\* |
| 20.4.2. Hibridinis karas | 1 | Analizuoja hibridinio karo sąvoka ir pavyzdžius. Nagrinėdami atvirus informacijos šaltinius, identifikuoja hibridinio karo elementus. | Atsparumas hibridinėms grėsmėms [LR Krašto apsaugos ministerija (kam.lt)](https://kam.lt/atsparumas-hibridinems-gresmems/)\* |
| **20.5. Ekstremalios situacijos ir krizės** | 20.5.1. Gamtinio pobūdžio situacijos | 1 | Aptaria ir vertina gamtinio (potvyniai, uraganai, sausros, ekstremalūs snygiai ir kt.) pobūdžio situacijas ir jų poveikį piliečių saugumui. | [Gamtiniai pavojai - Lietuvos pasirengimas ekstremaliosioms situacijoms (lt72.lt)](https://lt72.lt/gamtiniai-pavojai/)\* |
| 20.5.2. Techninės situacijos | 2 | Analizuoja techninio (cheminiai incidentai,  radiaciniai incidentai, avarijos branduolinėse elektrinėse, didelio masto gaisrai, automobilių, geležinkelių ir aviakatastrofos) situacijas ir jų poveikį piliečių saugumui. | [Techniniai pavojai - Lietuvos pasirengimas ekstremaliosioms situacijoms (lt72.lt)](https://lt72.lt/techniniai-pavojai/)\* |
| 20.5.3. Socialinio pobūdžio situacijos | 1 | Pristato socialinio pobūdžio (epidemijos, pandemijos, socialiniai neramumai ir kt.) pobūdžio situacijas ir jų poveikį saugumui. | [Socialiniai pavojai - Lietuvos pasirengimas ekstremaliosioms situacijoms (lt72.lt)](https://lt72.lt/socialiniai-pavojai/)\* |
| **20.6. Grėsmių ir pavojų vertinimas** | 20.6.1. Medijų poveikis | 2 | Atlieka praktinį darbą, kuriame įvertina pasirinktos srities grėsmes Lietuvos nacionaliniam saugumui ir, nagrinėdami aktualijas medijose, diskutuoja apie jų poveikį Lietuvos nacionaliniam saugumui. | [Ričardas Savukynas. KAIP NUGALĖTI PROPAGANDĄ. TRUMPA MĄSTYMO KLAIDŲ APŽVALGA https://kam.lt/wp-content/uploads/2022/03/kaip-nugaleti-propaganda.pdf](https://kam.lt/wp-content/uploads/2022/03/kaip-nugaleti-propaganda.pdf) \*  Mokomoji Medžiaga Idėjos ugdymui: kaip atskleisti medijų raštingumo ir nacionalinio saugumo temas (Pradinio, pagrindinio ir vidurinio ugdymo mokytojams  [idejos-ugdymui-2018.pdf (emokykla.lt)](https://www.emokykla.lt/upload/files/2024/04/18/idejos-ugdymui-2018.pdf) |
| **20.7. Pasirengimo ekstremalioms situacijoms, krizėms ir karui praktinės žinios ir įgūdžia**i | 20.7.1.Maisto ir kitų atsargų kaupimas | 2 | Paaiškina maisto ir kitų atsargų kaupimo principus. Parengia išvykimo krepšio sudėties sąrašą ir paaiškina jo sudėtį. Parengia ir pristato šeimos evakuacijos planą. | [Maisto atsargos - Lietuvos pasirengimas ekstremaliosioms situacijoms (lt72.lt)](https://lt72.lt/maisto-atsargos/)\*  [Išvykimo krepšys - Lietuvos pasirengimas ekstremaliosioms situacijoms (lt72.lt)](https://lt72.lt/isvykimo-krepsys/)\*  [Šeimos planas - Lietuvos pasirengimas ekstremaliosioms situacijoms (lt72.lt)](https://lt72.lt/seimos-planas/)\* |
| 20.7.2. Saugaus judėjimas ir evakavimas | 4 | Nagrinėja saugaus judėjimo ir evakavimo principus. Diskusija apie evakavimo maršrutų pasirinkimą, susitikimo vietų nustatymo, orientavimosi vietovėje pagrindus. Pristato darbo su žemėlapiu, atstumo nustatymo, pagrindinių orientyrų identifikavimo principus. Pristato saugaus judėjimo keliais, urbanizuotose ir gamtinėse vietovėse ypatybes. Taiko šiuos įgūdžius praktinio evakavimo simuliavimo sąlygomis, t.y., suplanuoja evakavimo maršrutą, o vėliau juda juo miesto ir/arba gamtinėje aplinkoje.  Ekskursijos į Lietuvos kariuomenės padalinius, KASP, LŠS, Priešgaisrinės apsaugos ir gelbėjimo departamentą prie LR VRM, Atominį bunkerį (Raudondvario pl. 164A Kaunas). | Ką turime žinoti apie pasirengimą ekstremaliosioms situacijoms ir karo metui: rimti patarimai linksmai  [ką-turime-žinoti-rimti-patarimai-linksmai-2022.pdf (kam.lt)](https://kam.lt/wp-content/uploads/2022/03/ka%cc%a8-turime-z%cc%8cinoti-rimti-patarimai-linksmai-2022.pdf)\* |
| 20.7.3. Apsauga nuo cheminių, biologinių, radiologinių ir branduolinių pavojų.  20.7.4. Veiksmų planas branduolinės elektrinės atveju.  20.7.5. Gyventojų perspėjimo ir informavimo signalai | 2 | Atlieka praktines užduotis imituojant apsaugą nuo cheminių, biologinių, radiologinių ir branduolinių pavojų. Parengia savo ir artimųjų veiksmų planą galimos Astravo branduolinės elektrinės avarijos atveju. Atpažįsta gyventojų perspėjimo ir informavimo signalus, tinkamai reaguoja į perspėjimo signalus, randa informaciją neveikiant ryšiui. Paaiškina, kur slėptis iškilus grėsmei. Skiria priedangas, kolektyvinės apsaugos slėptuves ir slėptuves. Apibūdina kitas galimas laikinas saugias vietas. Aptaria elgesį bombardavimo atveju. Demonstruoja cheminių, biologinių ir kitų apsaugos priemonių naudojimo įgūdžius. | [Kaip pasiruošti atominės elektrinės avarijai - Lietuvos pasirengimas ekstremaliosioms situacijoms (lt72.lt)](https://lt72.lt/kaip-pasiruosti-atomines-elektrines-avarijai/)\*  [Kaip elgtis, jei įvyktų avarija atominėje elektrinėje - Lietuvos pasirengimas ekstremaliosioms situacijoms (lt72.lt)](https://lt72.lt/kaip-elgtis-jei-ivyktu-avarija-atomineje-elektrineje/)\*  [Kaip elgtis gavus perspėjimo pranešimą? - Lietuvos pasirengimas ekstremaliosioms situacijoms (lt72.lt)](https://lt72.lt/kaip-elgtis-gavus-perspejimo-pranesima/)\*  [Civilinės saugos signalai, kaip elgtis juos išgirdus - Lietuvos pasirengimas ekstremaliosioms situacijoms (lt72.lt)](https://lt72.lt/civilines-saugos-signalai-kaip-elgtis-juos-isgirdus/)\*  [Kada gausite perspėjimo pranešimus - Lietuvos pasirengimas ekstremaliosioms situacijoms (lt72.lt)](https://lt72.lt/trumpieji-perspejimo-pranesimai/)\* |
| 20.7.6. Išgyvenimo miesto ir gamtinėse vietovėse principai.  20.7.7. Bendravimo principai su draugiškais ir nedraugiškais asmenimis | 2 | Paaiškina išgyvenimo miesto ir gamtinėse vietovėse principus. Pristato efektyvius savitarpio pagalbos būdus. Diskutuoja kaip reikia išgyventi be elektros, vandens ir šilumos tiekimo, apsirūpinti maistu ir vandeniu, palaikyti asmeninę higieną. Demonstruoja kaip krizinėse situacijose išgauti ugnį, įrengti laikiną nakvynės vietą, apsisaugoti nuo pavojingų gyvūnų. Taiko sąveikos principus bendraujant su draugiškais ir nedraugiškais asmenimis. | [Kaip pasiruošti - Lietuvos pasirengimas ekstremaliosioms situacijoms (lt72.lt)](https://lt72.lt/kaip-pasiruosti/)\*  [Savivaldybių pasirengimas - Lietuvos pasirengimas ekstremaliosioms situacijoms (lt72.lt)](https://lt72.lt/pavojai-savivaldybese/)\*  [Pavojingieji objektai - Lietuvos pasirengimas ekstremaliosioms situacijoms (lt72.lt)](https://lt72.lt/pavojingieji-objektai/)\* |
| 20.7.8. Sužeidimo ir sveikatos sutrikimų pavojingumo nustatymo principai | 5 | Apibūdina sužeidimų ir kitų sveikatai bei gyvybei pavojingos būklės nustatymo principus, elgesį su nukentėjusiuoju šoko būsenoje. Demonstruoja kraujavimo stabdymo (panaudojant turniketą ir kitas priemones), pradinio gaivinimo, lūžusios galūnės imobilizavimo, žaizdų tvarstymo įgūdžius. Demonstruoja kaip suteikti pirmąją medicininę pagalbą užspringus, nušalimo, nudegimo ar cheminio pažeidimo, apsinuodijimo atvejais. | [Pirmosios pagalbos teikimo vadovas](https://sodas.ugdome.lt/bylos/GENERAL/8e72d91c-060c-4e96-a931-0bf285f6de55.pdf) (.pdf)\* |

*Pastaba:\* medžiaga peržiūrėta 2024-08-25*